દોઢ મહિનાથી લાઇટ વગરના ઘરમાં રહેતાં માતા પુત્ર વેજલપુર પોલીસ સ્ટેશનમાં ફરિયાદ નોંધવવા માટે ગયાં હતાં જોકે પોલીસ ફરિયાદ નહીં નોંધતાં તેમણે તારીખ 9 માર્ચના રોજ કલેકટર ઓફિસરમાં ફરિયાદ કરી હતી. કલેકટરમાં ફરિયાદ કરતાં મીનાબહેન તેમજ પવનને હાજર થવા માટે તારીખ 13મી એપ્રિલની મુદત અપાઇ હતી. 13મી એપ્રિલે મીનાબહેનની ફરિયાદનો નિકાલ નહીં આવતાં 24મી એપ્રિલ વધુ તારીખ પડી હતી. પોલીસ સ્ટેશન તેમજ કલેકટર ઓફિસમાં જઇને નિરાશ થયેલાં મીનાબહેને મીરજાપુર કોર્ટમાં વકીલ મનીષ ઓઝા મારફતે પવન અને ભારતી વિરુદ્ધ ફરિયાદ કરી હતી. જેમાં કોર્ટે બંને દંપતી વિરુદ્ધમાં સિનિયર સિટીઝન એક્ટ હેઠળ ધરપકડ કરવા આદેશ કર્યો છે.